Laikino atokvėpio paslaugos

Laikino atokvėpio paslauga – trumpalaikės specialiosios socialinės paslaugos (socialinės priežiūros ir (arba) socialinės globos), teikiamos vaikams su negalia, suaugusiems asmenims su negalia ir (ar) senyvo amžiaus asmenims, kuriuos namuose augina, prižiūri ir (ar) globoja (rūpina) kartu gyvenantys šeimos nariai, artimieji, laikinai dėl tam tikrų priežasčių negalintys jais pasirūpinti.

Laikino atokvėpio paslaugas Neringos savivaldybėje teikia:

|  |  |  |  |  |
| --- | --- | --- | --- | --- |
| **Eil. Nr.** | **Įstaigos pavadinimas** | **Teikiamų paslaugų pavadinimas** | **Paslaugų gavėjų tikslinė grupė** | **Įstaigos adresas,kontaktiniai duomenys** |
|  | Neringos socialinių paslaugų centras | Socialinė priežiūra namuose (pagalba į namus) | Vaikai su negalia, suaugę  asmenys su negalia,senyvo amžiaus asmenys. | Taikos g. 11-2, NeringaTel. 8 659 81526Tel. 8 613 03794 |
|  | Kitų savivaldybių socialinės globos paslaugas teikiančios įstaigos | Dienos socialinė globa ir / ar trumpalaikė socialinė globa (institucijoje) | Vaikai su negalia, suaugę  asmenys su negalia,senyvo amžiaus asmenys. | Į Neringos savivaldybės administracijos Socialinės paramos skyriųTaikos g. 2, Neringa, I a. 8 kab. Tel. 8 469 52394 |

**Laikino atokvėpio paslaugos tikslas** – sudaryti sąlygas artimiesiems derinti asmeninį ir visuomeninį gyvenimą su asmens auginimu, priežiūra, globa (rūpyba), suteikiant jiems galimybę palaikyti ryšius su visuomene, kompensuoti šeimos interesus ir poreikius, pailsėti nuo nuolatinės asmens priežiūros ir (arba) slaugos.

Laikino atokvėpio paslauga, priklausomai nuo poreikio, gali būti organizuojama kaip socialinė priežiūra ir (arba) socialinė globa. Ši paslauga gali būti teikiama asmens namuose ir (arba) socialinių paslaugų įstaigoje.

Asmenys, dėl pagalbos į namus paslaugų gavimo kreipiasi į Neringos socialinių paslaugų centrą, dėl dienos ir (arba) trumpalaikės socialinės globos į Neringos savivaldybės administracijos Socialinės paramos skyrių, užpildydamas Prašymo-paraiškos socialinėms paslaugoms gauti SP-8 forma.

Sprendimas dėl laikino atokvėpio paslaugų suteikimo galioja 24 mėnesius nuo sprendimo priėmimo dienos. Kiekvieną kitą kartą, kai kreipiamasi dėl laikino atokvėpio paslaugos gavimo per 24 mėnesių laikotarpį, ši paslauga teikiama vadovaujantis priimtu galiojančiu sprendimu.

Jei laikino atokvėpio paslaugos poreikis bus didesnis, negu yra nustatyta vietų jai teikti, bus sudaroma laikino atokvėpio paslaugos teikimo eilė.